મિસ્ટર દેવ (ઈરફાન ખાન) એક ટૉઈલેટ પેપર બનાવતી કંપનીમાં સેલ્સ એક્ઝિક્યુટિવ છે. એનું લગ્નજીવન વેરવિખેર છે, પ્યાર, ટાયરમાંથી હવા નીકળે એમ, નીકળી ગયો છે. દેવ મોડે સુધી ઑફિસમાં બેસીને કમ્પ્યૂટર પર પૅક-મૅન ગેમ રમ્યા કરે છે. ઘેર જવા નીકળે ત્યારે એ જવાન ખૂબસૂરત પત્ની (કીર્તિ કુલ્હારિ)ને વૉટ્સૅપ મોકલે છેઃ ‘ઑફિસથી નીકળું છું’ (‘લીવિંગ નાઉ’). બસ, પત્ની સાથે એને બોલચાલનો આટલો જ વહેવાર છે. પત્ની ટીવી પર 1990ના દાયકાના હિંદી ફિલ્મગીતો ટીવી પર જોયા કરે છે. બહુ બહુ તો એ “કેબલ-ટીવીવાળાનું પેમેન્ટ કર્યું”? એટલું પૂછે. પતિ લાઈફમાં જરા રંગત લાવવા એક દિવસ ફૂલનો ગુચ્છો લઈને વહેલો પહોંચે છે તો એ શું જુએ? એ જુએ છે કે પત્ની પલંગમાં પરાયા મર્દ રણજિત (અરુણોદયસિંહ) સાથે અગડંબગડં કરી રહી છે. શું કરવું એની સમજ ન પડતાં એ રણજિતને બ્લૅકમેલ કરે છે. અહીંથી શરૂ થાય છે બ્લૅકમેલની એક આખી શૃંખલા, ફિલ્મનાં પ્રમુખ પાત્રો બ્લૅકમેલ-બ્લૅકમેલ રમતમાં જોડાઈ જાય છે. બધા એકમેકને રમાડ્યે રાખે છે. એ પછી વાત વાતમાં એક મોત, પોલીસ ઈન્ક્વાયરી અને…